Lexi Győrfi, 7 hónappal ezelőtt 0 3 min olvasva 742
Ha tél, akkor hó, hideg; ha tavasz, akkor rügyező fák, melegedő időjárás. A kettő közötti időszakot rábízhatjuk a Tavasz- tündérre, de ha nem bírjuk kivárni a kellemes napsütést, saját magunk is hozzáláthatunk a tél elkergetéséhez.
A mohácsi busójárás (lásd bővebben: Mi is az a busójárás? ) messze földön híres, hagyományos maskaráit akár papírból is elkészíthetjük, és nem is igényel különösebb kézügyességet. Ráadásul nem csak gyerekek, felnőttek is viselhetik a jelmezbálon.
A népszokást a Mohácson letelepedett sokácok (horvátok) honosították meg; több száz éves télbúcsúztató hagyományokat, varázslószertartásokat és későbbi korok farsangi alakoskodásainak elemeit ötvözték. A férfiak kifordított báránybőrbe öltöztek, fehér gatyájukat szalmával tömték ki, fejükre ijesztő famaszkot húztak, és kolompokkal, kereplőkkel, kürtszóval próbálták elijeszteni a telet. A tél halálát egy szalmabábu elégetése szimbolizálta.
Egy másik legenda szerint a török hódoltság idejére tehető a busójárás kialakulása. A helybéliek a mocsárral körülvett Mohács- szigetre menekültek a támadások idején. Mivel fegyvereik nem voltak, ijesztő ruhákat öltöttek, kecskeszarvat raktak magukra, hogy így riasszák el a babonás törököket.
nagyobb, barna papírzacskó;
színes krepp-papírok;
kartonpapír;
színes papírok;
lakkfilc;
1. Fogjunk egy csomó zsineget és középen kötözzük össze- ez lesz a bajusz. Készíthetünk szakállat is, amit tetszőleges hosszúságúra, formájúra vághatunk. Az orrot színes papírból, háromszög alakúra vágjunk ki egy kis ráhagyással, élezzük le középen, és hajtsuk be a füleket (a ráhagyott részt).
2. Készítsük el az arcot színes papírokból: vágjuk ki a darabokat. Tetszőleges formákkal és színekkel dolgozhatunk, de adunk pár tippet a mikéntekre:
a szem fehér, mandula- alakú vagy enyhén húzott, a szembogár tollal, vagy ceruzával berajzolható;
a szemöldök barna, szürke, fekete színekben tetszőleges alakú, ,,összenőtt” is lehet;
rózsaszín, piros lapokból adhatunk a maszknak egy kis pirospozsgás orcát;
a száj minél ijesztőbben, fogvillantóan vigyorog, annál jobb: mindezt piros és fehér lapokkal érhetjük el;
a szarvak formája ismételten tetszőleges; alább mutatunk pár ihletadó képet.
3. Vágjuk ki a suba alapját kartonpapírból és hajtogassuk meg (sablonnak ,,használjuk” gyermekünket 🙂 ). Metsszük fel a krepp-papírtekercset 5 cm-es darabokra, minden csíkot felezzünk el, majd az 1 m-es szalagokat ragasszuk fel soronként az alapra. Egy subához 3 színre, vagyis 3 tekercsre lesz szükségünk.
Farsang idején a legtöbb gyerek izgatottan készül arra, hogy valami igazán meghökkentő vagy éppen a legfrissebb divat szerinti jelmezt öltsön magára. A télbúcsúztató mulatság azonban nemcsak a legkisebbeknek öröm, a felnőttek is szívesen rejtik komoly arcukat egy jól kitalált álarc mögé.
Addig rakosgassuk a szemeket, orcákat, szarvakat a barna papírzacskóra, amíg a legvidámabb vagy éppen a legrémisztőbb busó nem néz velünk szembe.
Azt is jól gondoljuk át, hová kerüljenek a szembogarak (vagyis a két lyuk), hiszen ki is kell látnunk a maskara alól. Sőt, még a száj vonalában is érdemes egy keskeny rést hasítani, mert bizonyára hamar kimelegszünk, ha belelendülünk a mulatozásba.
#2020	#busó	#busójárás	#csináld magad	#diy	#farsang	#filléres ötletek	#gyerekeknek	#házilag	#jelmez	#jelmezek	#kicsiknek	#kreatív	#kreatív ötletek	#mohácsi busójárás	#nagyoknak	#ötlet	#ötletek	#ötletmánia	#praktika	#praktikák	#program	#tél	#tipp	#tippek	#trükk	#trükkök